Šiaurės Kalimantanas

Šiaurės Kalimantanas () – Indonezijos provincija, esanti Borneo salos šiaurės rytuose. Administracinis centras – Tandžungseloras.

Provincija sudaryta 2012–2013 m., atskyrus šiaurinę Rytų Kalimantano dalį.„Provinsi Kalimantan Utara Diresmikan 15 April“ 

 Geografija 

Provincija ribojasi pietuose su Rytų Kalimantanu, šiaurėje ir vakaruose – su Malaizija (Sabahu ir Saravaku). Rytinę pusę skalauja Makasaro sąsiauris ir Sulavesio jūra. Vakarinėje Rytų Kalimantano dalyje iškilę kalnai (Kapuas Hulu, Miulerio), kitur driekiasi pelkėtos, džiunglėmis apaugusios lygumos. Pagrindinės upės – Kajanas ir Sesajanas. Yra įsteigtas Kajan Mentarango nacionalinis parkas.

 Gyventojai 
 Tautos: malajai, dajakai, javiečiai, taip pat tidungai, bulunganai, badžai, bugiai, sulukai, bandžarai ir kt.
 Religijos: islamas (73,4 %)krikščionybė (protestantai 19,5 %, katalikai 6,4 %)budizmas (0,56 %);„Jumlah Penduduk Menurut Agama“
 Kalbos: indoneziečių, dajakų, tidungų, Sabaho malajų ir kt.

 Administracinis skirstymas 

Šiaurės Kalimantanas padalintas į 4 regencijas ir 1 miestą. Skliaustuose pateikti administraciniai centrai.

 Bulungano regencija (Tandžungseloras)
 Malinau regencija (Malinau)
 Nunukano regencija (Nunukanas)
 Tanatidungo regencija (Tidengpalė)
 Tarakanas

 Šaltiniai 

Kategorija:Indonezijos provincijos